Николай Некрасов
Крадец

Превод от руски: Андрей Германов, —

chitanka.info

На весел пир поел, в пресечка замърсена,

бях вчера поразен от безобразна сцена:

откраднат бе геврек от дребен продавач.

Той трепна, побледня, повдигна вой и плач

и хукна, закрещя: „Крадеца! Дръжте, хора!“

Крадецът беше спрян и хванат посред сбора

от нароен народ — геврека бе наял

и мръсен беше, бос, навлякъл сив парцал.

На болното лице изписали се бяха

отчаяна молба, надежда, срам, уплаха…

Довтаса полицай и втори викна той,

започна разпит строг и след това стражаря

престъпника напред подкара под конвой.

На спрелия колар извиках аз да кара…

И богу от сърце благодарих на глас

за туй, че цял имот в наследство имам аз…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.